**Zmluva o zriadení spoločného obecného úradu**

**uzatvorená podľa § 20a zákona č. 369/1990 Zb. Zákona Slovenskej národnej rady o obecnom zriadení**

**uzatvorená medzi :**

**Zmluvné strany:**

# Mesto Senec

# So sídlom: Mierové nám. č. 8, 903 01 Senec

IČO: 00305065

Zastúpené: Ing. Dušanom Badinským, primátor mesta

**Obec Boldog**

So sídlom: Boldog 89, 925 26 Boldog

IČO: 00305863

Zastúpené: Bc. Petrom Múčkom, starostom obce

**Obec Hrubá Borša**

So sídlom: Maloboršanská ulica 37, 900 50 Hrubá Borša

IČO: 00305979

Zastúpené: Mgr. Jánom Klačkom, starostom obce

**Obec Hrubý Šúr**

So sídlom: Hrubý Šúr č. 205, 903 01 Hrubý Šúr

IČO: 00305987

Zastúpené: Ing. Adriánom Takácsom, starostom obce

**Obec Hurbanova Ves**

So sídlom: Hurbanova Ves 48, 903 01 Hurbanova Ves

IČO: 00305995

Zastúpené: Ing. Ľubomírom Petrákom CSc., starostom obce

**Obec Kostolná pri Dunaji**

So sídlom: Kostolná pri Dunaji č. 59, 903 01 Kostolná pri Dunaji

IČO: 00306037

Zastúpené: Ing. Igorom Šillom, starostom obce

**Obec Reca**

So sídlom: Obecný úrad č. 24, 925 26 Reca

IČO: 00306142

Zastúpené: PaeDr. Zoltánom Metznerom, starostom obce

**Obec Tureň**

So sídlom: Tureň 36, 903 01 Tureň

IČO: 00305138

Zastúpené: Štefanom Čermákom, starostom obce

**Obec Igram**

So sídlom: Igram 127, 900 84 Igram

IČO: 00800252

Zastúpené: Petrom Holekom, starostom obce

**Obec Kaplna**

So sídlom: Kaplna 39, 900 84 Kaplna

IČO: 00655627

Zastúpené: Vladimírom Vittekom, starosto obce

**Obec Nový Svet**

So sídlom: Nový Svet 27, 903 01 Nový Svet

IČO: 37998447

Zastúpené: Zuzanou Pavleovou, starostom obce

(ďalej v Zmluve aj ako **„zmluvné strany“ alebo „ účastníci zmluvy“**)

**Článok I.**

**Preambula**

Vzhľadom na skutočnosť, že obce nachádzajúce sa v okrese Senec spolu s Mestom Senec uzatvorili dňa 01.02.2003 Zmluvu o zriadení spoločného obecného úradu v znení jej Dodatkov č.1 až č.3, predmetom ktorej je zriadenie spoločného obecného úradu so sídlom v meste Senec a úprava práv a povinností zmluvných strán, zmluvné strany majú záujem doplniť a precizovať zmluvný vzťah a zabezpečiť tak kvalitné, účelné a efektívne zabezpečovanie výkonu prenesených úloh štátnej správy vo veciach územného plánovania a stavebného poriadku podľa § 20a ods. 2 a 3 zákona SNR č. 369/1990 Zb. o obecnom zriadení v znení neskorších predpisov uzatvárajú zmluvu o zriadení spoločného obecného úradu v tomto znení:

**Článok II.**

**Predmet zmluvy**

1. V záujme kvalitného, účelného a efektívneho plnenia prenesených úloh štátnej správy vo veciach územného plánovania a stavebného poriadku, na zabezpečenie výkonu prenesených úloh štátnej správy zverených zákonom č. 416/2001 Z.z. o prechode niektorých pôsobností z orgánov štátnej správy na obce a samosprávne kraje, ktorých výkon je zákonom č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov zverený do pôsobnosti obcí a výkonu špeciálneho stavebného úradu podľa zákona č. 135/1961 Zb. o pozemných komunikáciách (cestný zákon) v znení neskorších predpisov zverených do pôsobnosti obcí, sa účastníci v súlade s ustanoveniami § 20a zákona č. 369/1990 Zb. o obecnom zriadení v znení neskorších predpisov dohodli na zriadení spoločného obecného úradu (ďalej len „spoločný obecný úrad alebo SOU“), ktorého úlohou bude v rozsahu a za podmienok dohodnutých v ďalších ustanoveniach tejto zmluvy zabezpečovať pre zmluvné strany kompetencie stavebného úradu, ako aj špeciálneho stavebného úradu pre miestne a účelové komunikácie.

**Článok III.**

**Základné ustanovenia**

1. Sídlom spoločného obecného úradu je Mesto Senec, korešpondenčná adresa spoločného obecného úradu je: Mesto Senec, Spoločný obecný úrad, Mierové nám. č.8, 903 01 Senec a adresa pracoviska spoločného obecného úradu je: Šamorínska č.4, Senec.
2. Štatutárnym orgánom v majetkovoprávnych veciach týkajúcich sa spoločného obecného úradu je primátor Mesta Senec.
3. Štatutárnym orgánom v pracovnoprávnych vzťahoch zamestnancov spoločného obecného úradu je primátor Mesta Senec.
4. Činnosť spoločného obecného úradu riadi prednosta Mestského úradu v Senci, ktorý za svoju činnosť zodpovedá primátorovi mesta Senec.
5. Pracovné zaradenie zamestnancov spoločného obecného úradu sa riadi organizačným a pracovným poriadkom Mestského úradu v Senci.

**Článok IV.**

**Predmet činnosti**

1. Predmetom činnosti spoločného obecného úradu (ďalej aj „predmet plnenia“) je:
2. zabezpečovanie výkonu úloh štátnej správy zverených do pôsobnosti obce a účastníkom tejto Zmluvy ako stavebného úradu podľa zákona č. 50/1976 Zb. o územnom plánovaní a stavebnom poriadku (stavebný zákon), v znení neskorších predpisov,
3. zabezpečovanie výkonu úloh štátnej správy zverených do pôsobnosti obce ako špeciálneho stavebného úradu pre miestne a účelové komunikácie určeného zákonom č. 135/1961 Zb. o pozemných komunikáciách (cestný zákon) v znení neskorších predpisov s výnimkou činností, ktoré podľa cestného zákona patria do rozhodovacej právomoci cestného stavebného orgánu.

**Čl. V.**

**Organizácia a financovanie**

1. Činnosti spoločného obecného úradu citované v Čl. IV. tejto zmluvy zabezpečuje organizačný útvar Mestského úradu mesta Senec, tak ako je to definované organizačným poriadkom mestského úradu.
2. Na činnosť spoločného obecného úradu v zmysle Čl. IV bod 1 písm. a) sa ustanovuje pracovný úväzok v počte 3 ( slovom „tri“) + 1 (slovom „jeden“) administratívny pracovník. Na činnosť spoločného obecného úradu v zmysle Čl. IV bod 1 písm. b) sa ustanovuje pracovný úväzok na 0,15 (slovom „nula celá pätnásť“).

1. Žiadosti stavebníkov zmluvných strán sa podávajú na obecnom úrade podľa miesta stavby. Spoločný obecný úrad eviduje prijaté a odoslané písomnosti podľa jednotlivých účastníkov tejto zmluvy. Starosta príslušnej obce doručuje/prevezme písomnosti na vybavovanie spoločnému obecnému úradu osobne alebo poštou. Písomnosti týkajúce sa predmetu činnosti podľa tejto zmluvy doručené žiadateľom priamo na adresu, resp. pracovisko SOÚ spoločný obecný úrad neodmietne. Komunikácia spoločného obecného úradu a účastníkov zmluvy bude zabezpečovaná osobne, telefonicky, elektronickou poštou a písomnou poštou.
2. Činnosť spoločného obecného úradu bude financovaná:
3. z finančných prostriedkov poskytnutých účastníkom tejto zmluvy zo štátneho rozpočtu SR na úhradu nákladov preneseného výkonu štátnej správy na úseku územného plánovania a stavebného poriadku a na úseku výkonu činnosti špeciálnych stavebných úradov podľa zákona č. 135/1961 Zb. o pozemných komunikáciách (cestný zákon) v znení neskorších predpisov;
4. z finančných prostriedkov zákonom určených správnych poplatkov, vybraných účastníkmi Zmluvy v súvislosti s vykonaním spoplatnených úkonov preneseného výkonu štátnej správy na úseku územného plánovania a stavebného poriadku, a na úseku výkonu činnosti špeciálnych stavebných úradov podľa zákona č. 135/1961 Zb. o pozemných komunikáciách (cestný zákon) v znení neskorších predpisov;
5. z finančných prostriedkov z vlastných zdrojov účastníkov určených ich rozpočtami na činnosť stavebných úradov a špeciálnych stavebných úradov na úseku pozemných komunikácií.
6. Vo veci financovania spoločného obecného úradu spôsobom podľa odseku 4) písm. c) tohto článku sa účastníci dohodli, že výška príspevku z vlastných zdrojov sa pre jednotlivých účastníkov vypočíta podľa počtu obyvateľov vykázaného jednotlivými účastníkmi k poslednému kalendárnemu dňu roka 2018. Počet obyvateľov bude upravovaný podľa skutočného stavu každé 4 roky, t.j. ďalšia úprava počtu obyvateľov bude k 31.12. 2022.

Zmluvné strany nahlásia na sídlo spoločného obecného úradu počet obyvateľov najneskôr do 15. januára nasledujúceho roka, v ktorom táto povinnosť vznikla.

1. Výška požadovaného príspevku sa v takomto prípade pre jednotlivých účastníkov vypočíta podľa nasledovného vzorca:

potrebná výška

financovania

Výška príspevku = ---------------------------- x počet obyvateľov príslušného účastníka

počet obyvateľov

všetkých účastníkov

1. Finančná čiastka vypočítaná podľa predchádzajúceho odseku je vo **výške 0, 315 € x počet obyvateľov príslušného účastníka x 12/rok**. Zmluvné strany sú povinné ju poukazovať štvrťročne, najneskôr do 20-teho dňa nasledujúceho štvrťroka na osobitný účet mesta Senec (účet SOU) č.: IBAN SK70 5200 0000 0000 0596 4781 vedenom v OTP Banka Slovensko a.s. Pobočka Senec (ďalej ako „osobitný účet“).
2. Správne poplatky spoločný obecný úrad vyberá v hotovosti alebo bezhotovostne v pokladni Mestského úradu v Senci alebo prevodom na účet uvedený v bode 7 tohto článku a sú príjmom spoločného obecného úradu.
3. Zmluvné strany sa dohodli, že finančné prostriedky na zabezpečenie preneseného výkonu štátnej správy v zmysle ustanovenia bodu 4 písm. a) tohto článku budú príslušným orgánom štátnej správy zasielané priamo na osobitný účet Spoločného obecného úradu.
4. Zmluvné strany sa dohodli, že pre ďalšie efektívne fungovanie spoločného stavebného úradu vytvoria spoločný fond. Finančné prostriedky združené v spoločnom fonde sa použijú na nákup hnuteľného majetku potrebného k výkonu činnosti spoločného obecného úradu. Do spoločného fondu zmluvné strany prispejú sumou **0,88 €/ na 1 obyvateľa** jednorazovo do 30 dní od nadobudnutia účinnosti tejto zmluvy. Zmluvné strany sú povinné čiastku poukázať na osobitný účet mesta Senec (účet SOU) č.: IBAN SK70 5200 0000 0000 0596 4781 vedenom v OTP Banka Slovensko a.s. Pobočka Senec.
5. Majetok, ktorý spoločnou činnosťou podľa tejto zmluvy nadobudnú účastníci, sa momentom jeho nadobudnutia stáva spoločným majetkom vo vlastníctve účastníkov, pričom spoluvlastnícky podiel jednotlivých účastníkov na takto nadobudnutom majetku je daný podielom, akým sú jednotliví účastníci povinní podieľať sa na jeho získaní.
6. Na získaní spoločného majetku je každý z účastníkov povinný podieľať sa finančným príspevkom vo výške stanovenej spôsobom podľa bodu 10 tohto článku.
7. V prípade ukončenia zmluvného vzťahu zo strany niektorého z účastníkov, nevzniká odstupujúcemu účastníkovi nárok na finančné vyrovnanie.
8. Účastníci zmluvy sa dohodli, že za záväzky spoločného obecného úradu voči tretím osobám zodpovedajú účastníci spoločne a nerozdielne. Tým nie je dotknuté ich právo na náhradu škody, ktorá im v tejto súvislosti vznikne porušením povinností niektorého z účastníkov.

**Článok VI.**

**Trvanie zmluvy a spôsob ukončenia zmluvného vzťahu**

1. Zmluvné strany sa dohodli, že Zmluva o zriadení Spoločného obecného úradu sa uzatvára na dobu neurčitú.
2. Mesto Senec si vyhradzuje právo vypovedať zmluvu voči tej zmluvnej strane, ktorá si opakovane napriek písomným výzvam neplnila svoje povinnosti, vyplývajúce z tejto zmluvy. Výpovedná doba je 3 mesiace a začína plynúť prvým dňom mesiaca nasledujúceho po mesiaci, v ktorom bola výpoveď doručená. Výpoveď potvrdzuje svojim rozhodnutím Mestské zastupiteľstvo v Senci.
3. Každá zmluvná strana okrem Mesta Senec je oprávnená vypovedať zmluvu bez uvedenia dôvodu. Výpovedná doba je 2 mesiace a začína plynúť dňom 1.11. príslušného kalendárneho roku, pričom zmluvná strana je povinná výpoveď doručiť najneskôr ku dňu 31.10. príslušného kalendárneho roku. Výpoveď potvrdzuje svojim rozhodnutím obecné zastupiteľstvo obce ako zmluvnej strany.
4. V čase plynutia výpovednej lehoty sú účastníci zmluvy povinní vykonávať všetky úkony a činnosti podľa tejto zmluvy, ktoré nepripúšťajú odklad, a to predovšetkým s ohľadom na plynutie lehôt podľa platných právnych predpisov.

**Článok VII.**

**Osobitné ustanovenia**

1. Mesto Senec je povinné predkladať správu o činnosti a hospodárení spoločného obecného úradu v súlade s pokynmi Ministerstva vnútra SR do 31. marca za dva predchádzajúceho roky. Túto správu je Mesto Senec povinné zaslať aj všetkým účastníkom tejto zmluvy.
2. S predchádzajúcim súhlasom mestských, prípadne obecných zastupiteľstiev nadpolovičnej väčšiny všetkých účastníkov, môže k tejto zmluve o zriadení spoločného obecného úradu pristúpiť ďalšia obec alebo mesto. Pristúpenie nového účastníka je okrem predchádzajúceho súhlasu stanoveného počtu zastupiteľstiev jednotlivých účastníkov podmienené vyslovením predchádzajúceho súhlasu s pristúpením k tejto zmluve zastupiteľstvom pristupujúceho. Pristúpenie nového účastníka okrem predchádzajúcich súhlasov príslušných zastupiteľstiev je ďalej podmienené písomným vyhlásením pristupujúceho, že ako pristupujúci účastník pristupuje k tejto zmluve o zriadení spoločného obecného úradu a súhlasí so všetkými zmluvnými podmienkami dohodnutými v tejto zmluve.
3. Pracovníci spoločného obecného úradu budú poskytovať konzultácie pre občanov obcí spoločného obecného úradu v stránkové dni v rozsahu svojich pôsobností a pre starostov v dohodnutom termíne podľa potreby a rozsahu svojich pôsobností.

**Článok VIII.**

**Práva a povinnosti účastníkov zmluvy**

1. Každý účastník zmluvy má najmä právo:
2. využívať Spoločný obecný úrad na zabezpečovanie výkonu prenesených úloh štátnej správy v rozsahu a pôsobnosti podľa čl.I. tejto zmluvy,
3. na informácie o činnosti Spoločného obecného úradu a jeho hospodárení,
4. predkladať návrhy na zmeny a doplnky zmluvy o zriadení Spoločného obecného úradu,
5. iniciovať stretnutie účastníkov zmluvy za účelom riešenia podstatných záležitostí tejto zmluvy alebo činnosti Spoločného obecného úradu.
6. Každý účastník zmluvy má najmä povinnosť:
7. dodržiavať dohodnuté podmienky o zriadení Spoločného obecného úradu,
8. podieľať sa na nákladoch Spoločného obecného úradu vo výške a spôsobom dohodnutým v zmluve,
9. spolupracovať so Spoločným obecným úradom, poskytovať mu súčinnosť pri plnení jeho povinností,
10. dodávať podklady potrebné pre prípravu rozhodovacej činnosti.
11. Účastníci zmluvy sú povinní zdržať sa všetkého, čo by mohlo viesť k prieťahom pri plnení predmetu zmluvy. Účastníci zmluvy sa zaväzujú spolupracovať a poskytovať si navzájom súčinnosť pri plnení záväzkov podľa tejto zmluvy.

**Článok IX.**

**Záverečné ustanovenia**

1. Pokiaľ v jednotlivých ustanoveniach tejto zmluvy nie je uvedené inak, riadia sa medzi Mestom Senec a ostatnými účastníkmi, ako aj medzi ostatnými účastníkmi navzájom záväzkovo právne vzťahy, ako aj ostatné právne vzťahy s týmito vzťahmi súvisiace, príslušnými ustanoveniami Obchodného zákonníka. Ostatné právne vzťahy medzi účastníkmi týkajúce sa spoločného obecného úradu sa riadia príslušnými ustanoveniami zákona č. 369/1990 Zb. o obecnom zriadení v znení neskorších predpisov
2. Pokiaľ táto zmluva neustanovuje inak, je na jej zmenu potrebný súhlas všetkých účastníkov.
3. Za podmienok uvedených v predchádzajúcom odseku možno túto zmluvu meniť výlučne formou písomného dodatku podpísaného všetkými účastníkmi, inak je neplatná.
4. Účastníci tejto zmluvy sa dohodli na zrušení Zmluvy o zriadení spoločného obecného úradu uzatvorenej dňa 01.02.2003 v znení jej Dodatkov č.1 až č. 3.
5. Táto zmluva nadobúda platnosť dňom jej podpísania všetkými účastníkmi pri dodržaní podmienky jej predchádzajúceho schválenia príslušnými mestskými, prípadne obecnými zastupiteľstvami. Zmluvné strany sa dohodli, že táto zmluva nadobudne účinnosť dňom 01.01.2020 pri včasnom dodržaní postupov, ktoré vyplývajú zmluvným stranám ako povinným osobám podľa §5a, ods. 5) zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov a § 47 a) Občianskeho zákonníka.
6. Zmluva sa vyhotovuje celkom v 22 ks rovnopisov, z ktorých každá má platnosť originálu a každý účastník obdrží po 2 ks jej vyhotovenia.

V Senci, 19.12.2019

1. MESTO SENEC .............................................................

Ing. Dušan Badinský, primátor

1. OBEC BOLDOG ..............................................................

Bc. Peter Múčka, starosta

1. OBEC HRUBÁ BORŠA ..............................................................

Mgr. Ján Klačko, starosta

1. OBEC HRUBÝ ŠÚR ..............................................................

Ing. Adrián Takács, starosta

1. OBEC HURBANOVA VES ..............................................................

Ing. Ľubomír Petrák Csc., starosta

1. OBEC KOSTOLNÁ PRI DUNAJI ..............................................................

Ing. Igor Šillo, starosta

1. OBEC RECA ................................................................

PaeDr. Zoltán Metzner, starosta

1. OBEC TUREŇ .................................................................

Štefan Čermák, starosta

1. OBEC IGRAM .................................................................

Peter Holek, starosta

1. OBEC KAPLNA ...................................................................

Vladimír Vittek, starosta

1. OBEC NOVÝ SVET ..................................................................

Zuzana Pavleová, starostka